| **Стандард 2. Сврха студијског програма**  Студијски програм има јасно дефинисану сврху и улогу у образовном систему, доступну јавности. |
| --- |
| **Опис** (највише 500 речи)  Мастер академске студије Француског језика и књижевности представљају својеврсну надградњу образовања стеченог на Основним академским студијама Француског језика и књижевности које образују дипломиране филологе за француски језик и књижевност, али, за разлику од основних студија, студентима омогућују, како својом структуром тако и садржајима, даље и уже спецификовано образовање у области француског језика, француске књижевности и културе, као и методике наставе француског као страног језика.  Овај студијски програм има двоструку сврху. С једне стране, студентима пружа могућност да стекну додатна стручна знања и вештине која ће им омогућити успешније обављање послова за које су се образовали на основним студијама ― у области образовања, културе, медија, издаваштва, преводилаштва, односа са јавношћу, нарочито у међународној комуникацији, као и у свим областима које захтевају профил стручњака за француски језик, француску књижевност и културу, као и методику наставе француског језика. С друге стране, овај програм представља и темељну припрему за даље академско образовање јер је реализацијом програма предвиђено да студент овлада методама научног истраживања које га оспособљава да самостално развија научна и стручна знања, и да их примењује у научноистраживачком контексту. Студент је оспособљен за замостални истраживачки рад на вишем нивоу јер је стекао компетенције које му омогућавају критичко вредновање стручне литературе из области понуђених у оквиру програма мастер студија. Овај студијски програм јесте неопходна спона између основних и докторских студија; на Мастер академске студије Француског језика и књижевности се, стога, могу уписати студенти који су завршили Основне академске студије Француског језика и књижевности или неке друге еквивалентне студије чиме су стекли предзнања потребна за праћење предметâ на понуђеном програму. Уз неопходна научна и стручна знања, овај програм омогућује студентима да развијају способности и вештине неопходне за научни и истраживачки рад, укључујући и инвентивност, креативност, одговорност, темељност и способност за тимски рад, као својства значајна за рад у академском окружењу, како у настави, тако и у научном истраживању. |
| **Прилози за стандард 2:**  **Прилог 1.1.** Публикација установе (у штампаном или електронском облику, сајт институције).  Веб-сајт: [www.filfak.ni.ac.rs](http://www.filfak.ni.ac.rs)  Веб-сајт на енглеском језику: <https://intl.filfak.ni.ac.rs/en>  Блог: <https://blog.filfak.ni.ac.rs/>  Портал за упис: <https://upis.filfak.ni.ac.rs/>  Портал за студенте: <http://studenti.filfak.ni.ac.rs/>  Издања Факултета: <https://izdanja.filfak.ni.ac.rs/> |