| **Стандард 1. Структура студијског програма**  Студијски програм садржи елементе утврђене законом (који се детаљно исказују у одговарајућим стандардима) |
| --- |
| **Опис** структуре и садржаја студијског програма са методама извођења наставе(највише 500 речи)  Мастер академске студије Француског језика и књижевности трају два семестра. Вредност студија је 60 бодова по европском систему преношења бодова. Од тога, 24 бода студент може стећи полагањем испита, 6 бодова на основу обављене педагошке праксе у првом и другом семестру и 30 бодова на основу студијског истраживачког рада и мастер рада. Студијским програмом предвиђени су следећи једносеместрални предмети у првом семестру:  а) један обавезни предмет - *Методологија научно-стручног рада*;  б) три изборна предмета који се бирају по један из сваког од следећа три изборна блока:  *Лингвистика*, *Књижевност и култура* и *Глотодидактика*.  Мастер академске студије француског језика и књижевности предвиђају по 6 ЕСПБ за обавезни и сваки од три изборна предмета. У првом семестру предвиђена је Педагошка пракса 1 која носи 3 ЕСПБ, тако да студент у првом семестру реализује укупно 27 ЕСПБ.  У другом семестру Педагошка пракса 2 носи по 3 ЕСПБ, Студијски истраживачки рад 20 ЕСПБ, док Мастер рад садржи 10 ЕСПБ. Бодовна вредност сваког предмета приказана је у спецификацији предмета овог студијског програма.  Образовни програм на Мастер академским студијама Француског језика и књижевности садржајем и структуром усклађен је са сличним образовним профилима у Европи и свету и омогућава студентима да стекну адекватна научна, стручна, методолошка и практична знања и вештине.  Садржај студијског програма обухвата теоријско-лингвистичке дисциплине ужег усмерења, предмете који се баве културолошким и теоријско-књижевним студијама, као и научно-методолошке и научноистраживачке области. Садржај и структура Мастер академских студија Француског језика и књижевности студентима омогућују темељно и уже спецификовано образовање у домену научноистраживачког и методолошког знања и практичних вештина неопходних за самосталан научноистраживачки рад и професионални развој. И садржај и структура наставног плана усклађени су са савременим токовима у релевантним наукама, у методици наставе и главним трендовима у научном проучавању језика, књижевности и културе у свету.  Мастер академске студије Француског језика и књижевности реализују се кроз различите типове активне наставе, предавања и вежбе, али врло значајно место имају и други облици наставе: консултативни рад, семинари и самостални истраживачки рад студената. У настави се примењују разноврсне савремене методе уз коришћење савремених техничких средстава (компјутерска опрема, мултимедијални софтвер, аудио и видео материјали), као што се може видети из силабуса за појединачне предмете. |
| **Прилози за стандард 1:**  **Прилог 1.1.** Публикација установе (у штампаном или електронском облику, сајт институције).  Веб-сајт: [www.filfak.ni.ac.rs](http://www.filfak.ni.ac.rs)  Веб-сајт на енглеском језику: <https://intl.filfak.ni.ac.rs/en>  Блог: <https://blog.filfak.ni.ac.rs/>  Портал за упис: <https://upis.filfak.ni.ac.rs/>  Портал за студенте: <http://studenti.filfak.ni.ac.rs/>  Издања Факултета: <https://izdanja.filfak.ni.ac.rs/> |